b'\n_START_ARTICLE_\nSv\xc3\xa6veru\xe2\x80\x99\n_START_PARAGRAPH_\nSv\xc3\xa6veru\xe2\x80\x99 er et studentmannskor ved Norges Handelsh\xc3\xb8yskole som ble stiftet 28. oktober 1950. Sv\xc3\xa6veru\xe2\x80\x99 har fast tilholdssted p\xc3\xa5 Jalmar Ladens Mausoleum p\xc3\xa5 Norges Handelsh\xc3\xb8yskole i Bergen._NEWLINE__NEWLINE_Koret skriver og fremf\xc3\xb8rer egenproduserte kantater. Kantatene best\xc3\xa5r av nye og gjerne humoristiske tekster p\xc3\xa5 eksisterende melodier. Korets f\xc3\xb8rste verk, Hybelvertinnekantaten, ble skrevet i 1950 til \xc3\xa6re for koristenes hybelvertinner. Siden den gang har koret opparbeidet et repertoar p\xc3\xa5 flere hundre kantater, hvorav n\xc3\xa6rmere 30 er i bruk i dag. Det arrangeres jevnlig jubileumsforestillinger, revyer og andre tilstelninger i regi av koret. Siden 1950 har i overkant av 300 sivil\xc3\xb8konomstudenter v\xc3\xa6rt med i Sv\xc3\xa6veru\xe2\x80\x99._NEWLINE_Koret er et kjent innslag i Bergen, blant annet undet 17. mai-prosesjonen og ved byens julebord og arrangementer. Koret ogs\xc3\xa5 underholdt ministere og kongelige._NEWLINE_Koret best\xc3\xa5r per oktober 2019 av 19 medlemmer.'